b"\n_START_ARTICLE_\nPunxonament\n_START_PARAGRAPH_\nEl  punxonament  \xc3\xa9s un esfor\xc3\xa7 produ\xc3\xaft per traccions en una pe\xc3\xa7a degudes als esfor\xc3\xa7os tangencials originats per una c\xc3\xa0rrega localitzada en una superf\xc3\xadcie petita d'un element bidireccional de formig\xc3\xb3, al voltant del seu suport. Aquest esfor\xc3\xa7 de punxonament produeix un efecte puntual sobre el seu pla de suport. Pot produir-se en la trobada d'un pilar amb el forjat, o en fonamentacions superficials. Cal tenir en compte que aquest efecte pot apar\xc3\xa8ixer en els forjats reticulars i en lloses massisses. En aquests forjats el punxonament produeix un trencament de la placa al voltant del pilar on recolza, ja sigui de forma troncoc\xc3\xb2nica o troncopiramidal (segons sigui el pilar, de secci\xc3\xb3 circular o rectangular) i la seva directriu \xc3\xa9s el punt carregat. La superf\xc3\xadcie cr\xc3\xadtica de punxonament \xc3\xa9s la superf\xc3\xadcie de trencament, que abasta el per\xc3\xadmetre on d\xc3\xb3na suport a la llosa i s'eleva amb un angle entre 30 \xc2\xba i 45 \xc2\xba."